สรรพากรเดินหน้าคว้ารางวัลนวัตกรรมดีเด่นแห่งชาติ
สรรพากรเดินหน้าคว้ารางวัลนวัตกรรมดีเด่นแห่งชาติ ย้ำจุดยืนองค์กรต้นแบบภาครัฐด้านเทคโนโลยี
5 ต.ค. 2564

เมื่อวันที่ 5 ตุลาคม 2564 ดร. เอกนิติ นิติทัณฑ์ประภาศ อธิบดีกรมสรรพากร เข้ารับรางวัลนวัตกรรมแห่งชาติ ประจำปี 2564 ด้านองค์กรนวัตกรรมดีเด่น ประเภท องค์กรภาครัฐ ราชการ ประชาสังคม ระดับ รางวัลดีเด่น จากศาสตราจารย์พิเศษ ดร.เอนก เหล่าธรรมทัศน์ รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม ผ่านระบบออนไลน์ดร.เอกนิติ นิติทัณฑ์ประภาศ อธิบดีกรมสรรพากร เปิดเผยว่า “รางวัลดังกล่าวเป็นรางวัล ที่มอบให้แก่องค์กรที่มีการบริหารจัดการโดยการใช้ความรู้ เทคโนโลยี และความคิดสร้างสรรค์มาประยุกต์ใช้เพื่อให้เกิดการสร้างคุณค่า ทั้งในเชิงพาณิชย์และเพื่อการเติบโตอย่างยั่งยืนขององค์กร ตั้งแต่ระดับยุทธศาสตร์ กระบวนการ ไปจนถึงระดับโครงสร้าง ที่องค์กรได้แสดงให้เห็นถึงการพัฒนาศักยภาพของการเป็นองค์กรนวัตกรรมใน 8 มิติ ประกอบด้วย1. มิติด้านยุทธศาสตร์นวัตกรรม (Innovation Strategy) สะท้อนการมีวิสัยทัศน์และกลยุทธ์ด้านนวัตกรรม ค่านิยมร่วม รวมถึงมีการติดตามและประเมินผลยุทธศาสตร์2. มิติด้านการมุ่งเน้นธุรกิจ (Business Focus) มุ่งเน้นด้านการวางแผนตลาดด้วยข้อมูลเชิงลึก การมีส่วนร่วมของลูกค้า และการกำหนดกลุ่มเป้าหมายทางธุรกิจ3. มิติด้านบุคลากร (People) ประกอบด้วย การเป็นผู้นำนวัตกรรม การมีโครงสร้างองค์กร ที่สนับสนุนการเกิดนวัตกรรม และการมีผู้นำกิจกรรมนวัตกรรม4. มิติด้านองค์ความรู้ (Knowledge) จะต้องมีในเรื่องของการสร้างความรู้ การแบ่งปันความรู้ และการเป็นองค์กรแห่งการเรียนรู้5. มิติด้านวัฒนธรรม (Culture) จะต้องมีการสร้างแรงจูงใจ การสร้างบรรยากาศนวัตกรรม ในที่ทำงานและมีการทำงานร่วมกันกับทุกภาคส่วน6. มิติด้านทรัพยากร (Resource) จะต้องมีการจัดสรรทรัพยากร การสนับสนุนบุคลากร และการจัดการความเปลี่ยนแปลง7. มิติด้านกระบวนการ (Process) จะต้องมีกระบวนการพัฒนานวัตกรรม การจัดการเครือข่ายพันธมิตร และการจัดการห่วงโซ่อุปทาน8. มิติด้านผลิตผล (Result) โดยมีผลผลิตทางนวัตกรรม มีการก่อให้เกิดรายได้จากนวัตกรรม และมีผลผลิตเชิงความรู้ทั้งนี้ “รางวัลนวัตกรรมแห่งชาติ” หรือ National Innovation Awards นั้นถือได้ว่าเป็นรางวัลนวัตกรรมทรงเกียรติสูงสุดของประเทศไทย เพื่อประกาศเกียรติคุณและเชิดชูเกียรติแก่คนไทย หรือองค์กรไทย ที่สามารถสร้างสรรค์นวัตกรรมที่มีความโดดเด่นและก่อให้เกิดประโยชน์ต่อประเทศ อย่างชัดเจน และเผยแพร่ต้นแบบการพัฒนานวัตกรรมด้านต่างๆ สู่สาธารณะชนในวงกว้าง รวมถึงกระตุ้นให้เกิดความตื่นตัวด้านนวัตกรรมในทุกภาคส่วนของสังคม เพื่อผลักดันประเทศไทยสู่การเป็นชาติ แห่งนวัตกรรม”ดร.เอกนิติ กล่าวว่า ในช่วง 3 ปีที่ผ่านมา กรมสรรพากรได้มีการบริหารจัดการโดยการใช้องค์ความรู้ใหม่ๆ และเทคโนโลยีดิจิทัลมาพัฒนาระบบต่างๆ เพื่อตอบสนองการบริการที่ดีและมีประสิทธิภาพยิ่งขึ้นให้กับพี่น้องประชาชน กรมสรรพากรเริ่มนำเทคโนโลยีดิจิทัลมาใช้ในการจัดทำกลยุทธ์ D2RIVE การใช้ข้อมูลมาวิเคราะห์ การวางกลยุทธ์การจัดเก็บรายได้ รวมถึงการนำนวัตกรรมใหม่ๆ อาทิ Design Thinking, Agile และ Hackathon มาใช้ในการพัฒนาต่อยอดจนทำให้เกิดรูปแบบการให้บริการที่ง่าย สะดวก และรวดเร็ว แก่พี่น้องประชาชน โดยนวัตกรรมต่างๆ เหล่านี้จะเป็นเครื่องมือสำคัญในการสร้างรายได้ และพัฒนาระบบเศรษฐกิจของประเทศให้เกิดความยั่งยืนสืบไปทั้งนี้ สามารถสอบถามรายละเอียดเพิ่มเติมได้ที่สำนักงานสรรพากรทุกแห่งทั่วประเทศหรือศูนย์สารนิเทศสรรพากร (RD Intelligence Center) โทร. 1161